**Učenka/učenec 6.a razreda!**

Nadaljuješ z nalogo, s katero si začel/-a v ponedeljek, 30.3.2020.

Če si nalogo že končal/-a, virtualno obišči Narodno galerijo in raziskuj <https://www.ng-slo.si/si/stalna-zbirka> ali ustvarjaj v programu <http://www.tuxpaint.org/>

Do petka, 10.4.2020 pošlji fotografijo izdelka in samovrednotenje: KOMPLEMENTARNE BARVE – OKRASEK.

**6.a razred – likovna umetnost Ponedeljek, 30.3.2020**

 **Ponedeljek, 6.4.2020**

**Likovno področje:** slikarstvo

**Likovna naloga:** Komplementarne barve

**Likovni motiv:** Okrasek - ornament

**Likovna tehnika:** Izberi!

1. Slikanje s pomočjo računalniškega programa SLIKAR (PAINT) ali aplikacije za prostoročno risanje Auto draw <https://www.autodraw.com/>

**ALI**

1. Slikanje na papir (risalni list, pisarniški papir...) v poljubni slikarski tehniki (kar imaš doma: barvice, voščenke, flomastri...)

**Priprava na delo**

**Raziskuj!**

Računalniški programSLIKAR (PAINT) (Slikar je del sistema Windows) ali aplikacijo za prostoročno risanje Auto draw <https://www.autodraw.com/>

**Ponovitev**

**Ali veš?**

Kaj je ornament?

Kaj je značilno za ornament: oblika, motiv?

Katere barve so komplementarne?

O komplementarnih barvnih parih smo govorili v šoli :-)) To so barve, ki si v barvnem krogu stojijo nasproti. Pomagaj si z barvnim krogom na naslednji povezavi: <http://www2.arnes.si/~ssmbtrgov1/3plus2/IKT_vprasanja/KompBarve.html>

**Tvoji cilji!**

**Ustvarjanje**

Naslikati ornament – okrasek po lastni zamisli v likovni tehniki, ki si jo izbral/a.

Naslikati ornament v komplementarnih barvnih parih.

Pri delu upoštevati značilnosti ornamenta.

Pri delu se izražati z barvnimi ploskvami in tudi barvnimi črtami.

Biti izviren. poiskati zanimive ideje za delo v okolici, doma..: del preproge, zavese, traku, vzorec na peresnici, posteljnini ....

**Si bil/a uspešen/a? (kriteriji)**

* Si naslikal/a ornament v komplementarnih barvnih parih? Katerih?
* Ali veš pojasniti obliko in motiv ornamenta, ki si ga naslikal/a?
* Kako izviren/a si bila pri oblikovanju motiva ornamenta?
* Ali si pri delu upošteval/a barvne ploskve in/ali samo barvne črte?

**Razmisli!**

* **Kako uspešen/a si bila pri delu?**
* **Kaj ti je uspelo še posebej dobro?**
* **Kaj si se naučil/a?**
* **Bi kaj spremenil/a? Kako?**
* **Kako ti je uspela likovna tehnika? So bile morda kakšne težave z računalniškim programom ali aplikacijo?**

Če si ustvaril/a likovni izdelek v Slikarju ali Auto draw, ga shrani in pošlji na mail.

Izdelek shrani pod svoje ime\_priimek\_razred

Če si delal/a na papir v poljubni slikarski tehniki, izdelek fotografiraj in ga posreduj na mail. Napišeš tudi svoje razmišljanje, kako si bil/a uspešen/a.

Če imaš kakšno vprašanje pred, med in po končanem delu ali potrebuješ informacijo, morda nasvet kako sliko shraniti, kako jo poslati .... ga pošlji na elektronski naslov.

Izdelek in samovrednotenje pošlji na elektronski naslov do 10.4.2020

lumosdornava@gmail.com

**Bodi ustvarjalen/a in ostani doma!**

Učiteljica Zlatka